આગામી ગુજરાત વિધાનસભાની બે તબક્કામાં યોજાનારી ચૂંટણીના કાર્યક્રમની જાહેરાત કરાયા બાદ ચૂંટણી આચારસંહિતા કડકાઇપૂર્વક અમલમાં આવી ગઇ છે. ઠેકઠેકાણેથી તંત્ર દ્વારા જે તે રાજકીય પક્ષ્ કે સરકારી યોજનામાં હોદ્દ્દારોને દર્શાવતા પરવાનગી વગરના હોર્ડિંગ્સ અને બેનરને ઉતારવાની કામગીરી ચાલી રહી છે. દીવાલો ઉપરના રાજકીય સૂત્રો-લખાણો ઉપર કૂચડા ફેરવાઇ રહ્યા છે. આ સંજોગોમાં સરખેજ વિસ્તારમાં આવેલી એક ગેસ એજન્સીએ ગ્રાહકને પાઠવાયેલા બિલમાં મુખ્યપ્રધાન અને નાયબ મુખ્યપ્રધાનની તસવીર દર્શાવતી સ્વચ્છ ભારત મિશનની જાહેરાતથી વિવાદ ઊઠ્યો છે.